Bandamanna saga
Store norske leksikon,Språk og litteratur,Litteraturtyper,Norrøn litteratur
Bandamanna saga er en av de kortere islendingesagaene, den eneste av dem som i hovedsak er en komedie.
Bandamanna saga er en kostelig historie om hvordan den gamle bonden Ufeig ved forbløffende kløkt og veltalenhet redder sin søkkrike sønn Odd fra åtte høvdinger, som har svoret seg sammen og saksøkt ham på Alltinget for å få tak i rikdommen hans. Handlingen er lagt til midten av 1000-tallet, men sagaen må være forfattet i andre halvdel av 1200-tallet.Sagaen er oversatt til norsk av Hallvard Magerøy: Soga om sambandsmennene (1976). Les mer i Store norske leksikon saga Islands litteratur